stanford-oval/wikipedia huggingface dataset:
Rimantas Norvila

Rimantas Norvila (s. 2. joulukuuta 1957) on liettualainen roomalaiskatolinen piispa. Hänet vihittiin papiksi Kaunasin arkkihiippakuntaan 24. helmikuuta 1991 ja nimitettiin sen vihkipiispaksi sekä Castrumin titulaaripiispaksi 28. toukokuuta 1997. Piispaksi vihkiminen seurasi 29. kesäkuuta. Pääkonsekraattorina toimi Sigitas Tamkevičius, jota avustivat Audrys Juozas Bačkis ja Vladas Michelevičius.
Norvila sai nimityksen Vilkaviškisin hiippakunnan piispaksi 5. tammikuuta 2002.
Richard R. Schrock

| Richard R>  Schrock |
| --- | --- |
 Yhdysvaltain presidentti George W. Bush tapaamassa vuoden 2005 Nobel-palkittuja. Richard R. Schrock toisena oikealta.
Henkilötiedot
Syntynyt: 4. tammikuuta 1945 (ikä 79) Berne, Indiana
Koulutus ja ura
Tutkimusalue:  Kemia
Palkinnot:   Nobelin kemianpalkinto
Richard Royce Schrock (s. 4. tammikuuta 1945 Berne, Indiana) on yhdysvaltalainen kemisti. Hän sai yhdessä Robert H. Grubbsin ja Yves Chauvinin kanssa vuoden 2005 Nobelin kemianpalkinnon työstään alkeenien metateesin kehittämisessä.
Vuodesta 1989 hän on toiminut kemian professorina MIT:ssä.
Aiheesta muualla

Biography The Nobel Foundation
¡Tré!

| ¡Tré! Green Day |
| --- | --- | --- |

Studioalbumin tiedot
 Äänitetty : 14. helmikuuta. – 26. kesäkuuta 2012, Jingletown Studios, Oakland, Kalifornia
 Julkaistu: 11. joulukuuta 2012
 Tuottaja(t): Rob Cavallo, Green Day
 Tyylilaji: pop-punk, garage rock, vaihtoehtorock
 Kesto: 46.35
 Levy-yhtiö: Reprise
Listasijoitukset
  Suomen virallinen lista: 41.
Green Dayn muut julkaisut
| ¡Dos! 2012 | ¡Tré! 2012 | Demolicious 2014 |
¡Tré! on Green Dayn yhdestoista studioalbumi. Se on viimeinen albumi ¡Uno!, ¡Dos!, ¡Tré! trilogiassa, joka julkaistiin 11. joulukuuta 2012. Albumin tuottaja on Rob Cavallo.
Nauhoitus ja julkaisu

Huhtikuun yhdentenätoista päivänä bändi ilmoitti tekevänsä kolme albumia: ¡Uno!, ¡Dos! ja ¡Tré!, jotka julkaistaan 21. syyskuuta 2012, 13 marraskuuta 2012 ja 11. joulukuuta 2012. Billie Joe Armstrong julkaisi iPhonellaan BBC:n Radio ykkösessä kappaleet  "8th Avenue Serenade". Albumin kappalelista näkyy kappaleen "Nuclear Family musiikkivideossa albumilta ¡Uno! paitsi kappale "Stray Heart" on albumilla ¡Dos!.
Teema

Billie Joe Armstrong on kommentoinut trilogiaa seuraavasti: Jokaisessa kolmessa albumissa on täysin erilainen tunnelma. "Ensimmäinen on power poppia. Toinen on garage rockia, ja kolmannen on tarkoitus olla eeppinen. ¡Tré! muistuttaa jo hieman stadion rockia, koska äänimaailman on mahtipontista jousi- ja torvisoittimineen.
Kappaleet

Kaikki sanat Billie Joe Armstrong, kaikki sävellykset Green Day.
|  |
| --- | --- | --- | --- | --- | --- | --- | --- | --- | --- |
| Nro | Nimi | Kesto |  |  |  |  |  |  |  |
| 1. | Brutal Love | 4.54 |  |  |  |  |  |  |  |
| 2. | Missing You | 3.43 |  |  |  |  |  |  |  |
| 3. | 8th Avenue Serenade | 2.36 |  |  |  |  |  |  |  |
| 4. | Drama Queen | 3.07 |  |  |  |  |  |  |  |
| 5. | X-Kid | 3.41 |  |  |  |  |  |  |  |
| 6. | Sex, Drugs & Violence | 3.31 |  |  |  |  |  |  |  |
| 7. | Little Boy Named Train | 3.37 |  |  |  |  |  |  |  |
| 8. | Amanda | 2.28 |  |  |  |  |  |  |  |
| 9. | Walk Away | 3.45 |  |  |  |  |  |  |  |
| 10. | Dirty Rotten Bastards | 6.26 |  |  |  |  |  |  |  |
| 11. | 99 Revolutions | 3.49 |  |  |  |  |  |  |  |
| 12. | The Forgotten | 4.59 |  |  |  |  |  |  |  |
|  |  | 46.35 |  |  |  |  |  |  |  |
| Japanin bonuskappale |
| --- | --- | --- | --- | --- | --- | --- | --- | --- | --- |
| Nro | Nimi | Kesto |  |  |  |  |  |  |  |
| 13. | Nuclear Family (live)  | 3.00 |  |  |  |  |  |  |  |
Kokoonpano

Billie Joe Armstrong – laulu, kitara, piano
Mike Dirnt – basso, taustalaulu, laulu kappaleessa "Sex, Drugs, and Violence"
Tré Cool – rummut, perkussiot, piano
Jason White – kitara
Tom Kitt – jousisovitukset
Arviot

Allmusic:
Entertainment Weekly: B+
Rolling Stone:
Soundi:
Käännös suomeksi
Ripsientaivutin

Metallinen ripsientaivutin
Ripsientaivutin on metallinen tai muovinen kauneudenhoidossa käytetty väline, jonka tarkoitus on taivuttaa silmäripsiä ylöspäin. Ripsientaivuttimessa on ylä- ja alapuolilla pienet tyynyt, jotta ripset eivät katkeaisi taivuttaessa. Ripsiväri tulisi laittaa vasta ripsien taivuttamisen jälkeen. Täytyy myös olla tarkka, mistä kohtaa taivuttaa, ettei ripsien taivutuskohdasta tulisi epäaitoa.
¡Dos!

| ¡Dos! Green Day |
| --- | --- | --- |

Studioalbumin tiedot
 Äänitetty : helmi–kesäkuu 2012, Jingletown studios, Oakland, Kalifornia
 Julkaistu: 13. marraskuuta 2012
 Tuottaja(t): Rob Cavallo, Green Day
 Tyylilaji: garage rock, punk rock
 Kesto: 39.21
 Levy-yhtiö: Reprise
Listasijoitukset
  Suomen virallinen lista: 18.
Green Dayn muut julkaisut
| ¡Uno! 2012 | ¡Dos! 2012 | ¡Tré! 2012 |
Singlet albumilta ¡Dos!
 ”Stray Heart” Julkaistu: 15. lokakuuta 2012  ”Stop When the Red Lights Flash” Julkaistu: 2012
¡Dos! on Green Dayn kymmenes studioalbumi, joka julkaistiin 13. marraskuuta 2012. Se on toinen albumi ¡Uno!, ¡Dos!, ¡Tré! trilogiassa.
Nauhoitus ja julkaisu

Albumista julkaistiin traileri 21. kesäkuuta 2012 bändin YouTube kanavalle. Trailerissa oli kappale "Fuck Time". Kappale "Lazy Bones" oli erikoistasossa Angry Birds Friends-pelissä Green Day teemassa. Green Day julkaisi kappaleet "Makeout Party", "Wild One", "Fuck Time", "Lady Cobra" ja "Nightlife" BBC:n Radio Ykkösessä. Koko levyn pystyi kuuntelemaan ennakkoon Iltalehden nettisivuilta.
Teema

Billie Joe Armstrong kertoi, että ¡Dos! olisi enemmän Garage Rockia, kuten heidän peitebändinsä Foxboro Hot Tubs. Green Day otti kappaleen "Fuck Time" Foxboro Hot Tubsilta. Albumilla on 13 kappaletta. 13. kappale on "Amy", joka on omistettu Amy Winehouselle. Kappaleessa "Nightlife" on mukana Lady Cobra yhtyeestä Mystic Knights of the Cobra.
Kappaleet

Kaikki sanat Billie Joe Armstrong, kaikki sävellykset Green Day.
|  |
| --- | --- | --- | --- | --- | --- | --- | --- | --- | --- |
| Nro | Nimi | Kesto |  |  |  |  |  |  |  |
| 1. | See You Tonight | 1.06 |  |  |  |  |  |  |  |
| 2. | Fuck Time | 2.45 |  |  |  |  |  |  |  |
| 3. | Stop When the Red Lights Flash | 2.26 |  |  |  |  |  |  |  |
| 4. | Lazy Bones | 3.34 |  |  |  |  |  |  |  |
| 5. | Wild One | 4.19 |  |  |  |  |  |  |  |
| 6. | Makeout Party | 3.14 |  |  |  |  |  |  |  |
| 7. | Stray Heart | 3.44 |  |  |  |  |  |  |  |
| 8. | Ashley | 2.50 |  |  |  |  |  |  |  |
| 9. | Baby Eyes | 2.22 |  |  |  |  |  |  |  |
| 10. | Lady Cobra | 2.05 |  |  |  |  |  |  |  |
| 11. | Nightlife | 3.04 |  |  |  |  |  |  |  |
| 12. | Wow! That's Loud | 4.27 |  |  |  |  |  |  |  |
| 13. | Amy | 3.25 |  |  |  |  |  |  |  |
|  |  | 39.21 |  |  |  |  |  |  |  |
| Japanin bonuskappale |
| --- | --- | --- | --- | --- | --- | --- | --- | --- | --- |
| Nro | Nimi | Kesto |  |  |  |  |  |  |  |
| 14. | Coming Clean (live at Irving Plaza, New York) | 1.39 |  |  |  |  |  |  |  |
|  |  | 41.00 |  |  |  |  |  |  |  |
Kokoonpano

Billie Joe Armstrong – laulu, kitara
Mike Dirnt – basso, taustalaulu
Tré Cool – rummut, piano
Jason White – kitara
Arviot

Allmusic:
Entertainment Weekly: B+
Rolling Stone:
Soundi:
Ragni Malmstén

Ragni Malmstén vuonna 1962.
Ragni Marita Malmstén-Karjalainen (o.s. Malmstén; 2. lokakuuta 1933 Helsinki – 25. toukokuuta 2002 Helsinki) oli suomalainen laulaja. Hän oli Georg Malmsténin tytär, ja hänen setänsä oli Eugen Malmstén. Hänen toinen puolisonsa oli trumpettitaiteilija Erkki Karjalainen.
Ura

Ragni Malmstén opiskeli Sibelius-Akatemiassa, mutta veri veti kevyen musiikin pariin. Hän teki ensimmäiset levytyksensä 1954 ja esitti aluksi lähinnä lastenlauluja. Mikki-hiiri -levytyksissä hän jatkoi tätinsä Greta Pitkäsen perinnettä. Muita tunnettuja lastenlauluja ovat muun muassa "Neljä kissanpoikaa" ja "Kissankulman kauhu, Eemeli".
1960-luvulla syntyivät muun muassa sellaiset levytykset kuin "Tuska", joka oli käännösversio Míkis Theodorákiksen tunnetusta "Kaimos"-hitistä, ja Georg-isän säveltämät "Unohtumaton Elmeri", "Aaltoskan haitariswing" ja "Riepumatto". Suuri hitti oli myös "Tango ruohikolla". Toivo Kärkeä hän levytti 20 originaalia, tyylillisesti hyvin monenlaisia, suurin osa Reino Helismaan sanoittamia: lastenlauluja kuten "Tiku ja Taku"  (1961, duettona Raggenin kanssa) , huumorikappaleita kuten "Tango amerikkalaisittain" (1963) ja tyylikkäitä foxtroteja kuten "Olavi" (1963)  .
Vuonna 1975 ilmestyi pitkäsoitto Vain hetkeä mä sulta pyydän, joka oli ilmeeltään laulelmallinen ja kevyen jazzahtava, sovittajana Teuvo Suojärvi. Levyn hitti oli artistin oma sävellys "Mä laihdutan". Mukana oli myös Toivo Kärjen ja Kerttu Mustosen tango "Siks oon mä suruinen" lattarirytmissä .
Uinu lapsein (1983) oli kokoelma kehtolauluja ja Vardagsmorgonin (1991) Malmstén levytti äidinkielellään, ruotsiksi. Levyltä löytyy muun muassa ruotsinkielinen versio Georg Malmsténin ikivihreästä laulusta "Auringon lapset: Barn av solen".
Vuonna 1988 Malmstén palasi 22 vuoden tauon jälkeen vielä Toivo Kärjen sävellysten pariin kun hän levytti jenkan "Lieksan likka" (san. Pauli Ylitalo) ja valssin "Unelma" (san. Aappo I. Piippo). Sovitukset olivat Malmsténin miehen Erkki Karjalaisen .
Vuonna 2001 studiossa Raimo Virtasen yhtyeen kanssa syntyi kolme englanninkielistä levytystä: "Too close for comfort", "Hello Dolly" ja "Long ago and far away", jotka löytyvät 2002 julkaistulta kokoelmalta Raimo Virtasen Yhtye: levytyksiä vuosilta 1958–2001.
Ragni Malmstén toimi aktiivisesti musiikin taustavaikuttajana muun muassa Solo ry:n ja Georg Malmstén -säätiön puheenjohtajana.
Hän oli myös pidetty televisioesiintyjä. Ragni Malmsténin viimeisiä suuria televisiotöitä oli pääosa TV1:n lastenohjelmien vuoden 1982 joulukalenterin lelukauppiaana (käsikirjoittaja ja toimittaja Laura Lilja-Haataja, televisio-ohjaaja Orvo Kontio).
Stadin Slangi ry valitsi Malmsténin vuoden 1997 Stadin Friiduksi Helsinki-päivänä 12. kesäkuuta 1997.
Albumit

Vain hetkeä mä sulta pyydän (1975)
Eri esittäjiä: 16 tähteä – 16 iskelmää (1975)
Kolme Malmstenia (1981)
Uinu lapsein (1983)
Vardagsmorgon (1991)
Unohtumattomat (1999)
20 suosikkia: Riepumatto (2002)
Aiheesta muualla

Ragni Malmsténin sävellystuotanto Suomen äänitearkistossa (1901–1999)
Ragni Malmsténin sanoitustuotanto Suomen äänitearkistossa (1901–1999)
POMUS.
Malmstén, Ragni hakuteoksessa Uppslagsverket Finland (2012). (ruotsiksi)
Rie Usui

| Henkilötiedot |
| --- | --- | --- |
Koko nimi: Rie Usui
Syntymäaika: 28. joulukuuta 1989 (ikä 34)
Syntymäpaikka: Tokio, Japani
Kansalaisuus:  Japani
Pelipaikka: Puolustaja
Pituus: 170 cm
Seurat
| Vuodet | Seura | O (M) |
| 2013 2014–2016 2017– | Sfida Setagaya FC Urawa Reds Nojima Stella Kanagawa Sagamihara | 17 (4) 44 (1) 14 (0) |
Maajoukkue
| 2014 | Japani | 6 (0) |
 Seurajoukkueuran tilastot kattavat vain kansalliset sarjat.
Rie Usui (jap. 臼井 理恵, Usui Rie; s. 28. joulukuuta 1989 Tokio) on japanilainen jalkapalloilija.
Jalkapallomaajoukkue

Usui debytoi Japanin maajoukkueessa syyskuussa 2014. Hän on pelannut kuusi maaottelua.
Ristisuoja

Ristisuoja on immuniteetti joka perustuu jonkin toisen taudin antamaan immuunivasteeseen. Rokote joka on tarkoitettettu toiselta taudita suojaamiseen voi saada aikaan ristisuojan joka voi antaa suojan toiseen tautiin tai lieventää sen aiheuttamia oireita.
Isorokkoon ensimmäisen rokotteen kehittänyt Edward Jenner käytti immuniteetin aikaan saamiseen lehmänrokkoa joka aiheutti lievemmän taudin mutta sai aikaan immuniteetin molempiin eli ristisuojan.
Aiheesta muualla

Rokotetutkijat käyvät kahden rintaman sotaa
”Ovela virus osaa yllättää!” Influenssakauden alkuun on kuukausia, mutta rokotevalmistus alkoi jo Ranskassa
Spesifinen ja ristiin reagoiva vasta-ainevaste lavantautirokotteen saaneilla henkilöillä[vanhentunut linkki]
Lehmärokon historiaa (Arkistoitu – Internet Archive)
Rip Torn

| Rip Torn |
| --- | --- |
 Rip Torn vuonna 2015.
Henkilötiedot
Koko nimi:  Elmore Rual Torn, Jr.
Syntynyt: 6. helmikuuta 1931 Temple, Texas, Yhdysvallat
Kuollut: 9. heinäkuuta 2019 (88 vuotta)
Ammatti:  näyttelijä
Näyttelijä
Aktiivisena:  1956–2012, 2016
Aiheesta muualla
IMDb 
Elonet
Elmore Rual ”Rip” Torn, Jr. (6. helmikuuta 1931 – 9. heinäkuuta 2019) oli yhdysvaltalainen näyttelijä. Hän voitti Emmy-palkinnon 1996 ja oli ehdolla parhaan miessivuosan Oscarin saajaksi 1983.
Torn on luonut huomattavan uran sekä televisiossa että elokuvissa. Ensiksi mainitusta muuan esimerkki on The Larry Sanders Show (1992–1998), jälkimmäisistä tunnetuimpia ovat Palkkapäivä (1973), Kultaiset hedelmät (1983), Men in Black – miehet mustissa (1997) ja Marie Antoinette (2006).
Tornin pisin avioliitto oli voimassa vuodesta 1963, kunnes puoliso Geraldine Page kuoli 13. kesäkuuta 1987. Myös ensimmäinen ja kolmas puoliso (Ann Wedgeworth ja Amy Wright) ovat näyttelijöitä. Sissy Spacek on Tornin serkku.
29. tammikuuta 2010 aseistettu ja vahvasti päihtynyt Torn murtautui pankkiin Salisburyssa.
Aiheesta muualla

Kuvia tai muita tiedostoja aiheesta Rip Torn Wikimedia Commonsissa
Rip Torn Internet Movie Databasessa. (englanniksi)
Rannikkosoutu

Rannikkosoutu eli coastal-soutu tai avovesisoutu on vesillä rannikko-olosuhteissa tapahtuva soutumuoto, joka eroaa perinteisestä ratasoudusta ja sisäsoudusta. Tämä soutumuoto on erityisen suosittu rannikkoyhteisöissä ja -alueilla, joilla avoimet vesistöt ja vaihtelevat sääolosuhteet ovat tyypillisiä. Se on saavuttanut suosiotaan kilpailullisena lajina sekä harrastuksena. Rannikkosoutu on nopeiten kasvava soutumuoto maailmalla.
Rannikkosoudun beach sprint on uusi olympialaji Los Angelesin olympialaisissa 2028.
Ominaispiirteet

Rannikkosoutu eroaa perinteisestä ratasoudusta ja sisäsoudusta useilla tavoilla. Yksi merkittävä eroavaisuus on veneiden muotoilussa. Coastal-soutuveneet ovat yleensä kestäviä ja vakaampia kuin perinteiset soutuveneet. Ne on suunniteltu kestämään aallokkoa, tuulta ja vaihtelevia vesiolosuhteita, mikä tekee niistä sopivia avoimille vesille. Rannikkosoudussa kilpaillaan rannikoiden vaativissa olosuhteissa, joissa tuuli, aallot, vuorovesi, merivirtaukset ja maaston muodot vaikuttavat paljon suoritukseen. Lajia on pidetty perinteiseen ratasoutuun nähden astetta enemmän extreme-urheilulajina. Rannikkosoudussa kilpaillaan kestävyysmatkalla ja beach sprintissä eli niin sanotussa rantasprintissä. Kestävyysmatkalla yhteislähtö ja radalla navigointi sekä strategiset päätökset erottavat sen selvästi ratasoudusta, jossa kukin soutaja etenee omalla ja aina määrämittaisella 2 000 metrin suoralla väylällään. Beach sprintissä puolestaan soutaja juoksee veneelle, hyppää veneeseen, pujottelee 500 metriä pitkän radan ja juoksee takaisin maaliin.
Kilpailut ja tapahtumat

Rannikkosoutu on saavuttanut suosiota kilpailullisena lajina eri puolilla maailmaa. Monissa maissa järjestetään rannikkosoudun kilpailuja, jotka voivat vaihdella lyhyistä sprinttikilpailuista pitkiin kestävyyskilpailuihin. Kilpailuissa veneet joutuvat kohtaamaan vaihtelevia sääolosuhteita ja aallokkoa, mikä tekee kilpailuista haastavia ja jännittäviä.
Lisäksi rannikkosoutuun kuuluu myös monenlaisia tapahtumia ja retkiä, jotka houkuttelevat harrastajia nauttimaan avoimista vesistä ja luonnosta. Tällaiset tapahtumat voivat olla yhteisöllisiä ja hauskoja kokemuksia, joissa korostuu ulkoilu ja liikkuminen vesillä.
MM-kilpailuissa soudetaan rantasprintissä (beach sprint) ja kestävyysmatkalla (endurance).
Veneluokat > Rannikkosoudun olympialuokat

Miesten yksikkö (CM1x)
Naisten yksikkö (CW1x)
Sekakaksikko (CMix2x)
Veneluokat > Ei-olympialuokat rannikkosoudussa

Rannikkosoudun beach sprintissä kilpaillaan MM-kilpailuissa lisäksi seuraavissa veneluokissa:
Sekanelkku (CMix4x), jossa kaksi miestä ja kaksi naista sekä perähenkilö
U19 poikien yksikkö (CJM1x)
U19 tyttöjen yksikkö (CJW1x)
U19 poikien kaksikko (CJM2x)
U19 tyttöjen kaksikko (CJW2x)
U19 sekakaksikko (CJMix2x)
Veneluokat > Rannikkosoudun kestävyysmatkan veneluokat

Rannikkosoudussa kilpaillaan MM-kilpailuissa beach sprintin lisäksi myös kestävyysmatkalla, jossa on mukana seuraavat veneluokat:
Miesten yksikkö (CM1x)
Naisten yksikkö (CW1x)
Miesten kaksikko (CM2x)
Naisten kaksikko (CW2x)
Sekakaksikko (CMix2x)
Miesten nelonen (CM4x)
Naisten nelonen (CW4x)
Kansainvälinen soutuliitto ja rannikkosoutu

Kansainvälinen soutuliitto (World Rowing, ent. FISA) on tunnustanut rannikkosoudun viralliseksi soutumuodoksi ja on edistänyt sen kehittämistä kansainvälisesti. Se on yksi kolmesta kansainvälisestä soudun arvokisalajista ratasoudun ja sisäsoudun rinnalla. Lajissa järjestetään vuosittain viralliset MM-kilpailut sekä kestävyysmatkalla (endurance) että spinttimatkalla (beach sprint).
Coastal-soudun beach sprint on yksi Los Angelesin olympialaisten lajeista.
Menestyneet suomalaiset

Vuonna 2022 Saudersfootissa, Walesissa pidetyissä MM-kilpailuissa Joel Naukkarinen voitti beach sprintissä pronssia, joka oli ensimmäinen Suomen arvokisamitali lajissa. Kestävyysmatkalla MM-pronssia ovat 2024 voittaneet Eeva Karppinen naisten yksikössä ja Joel Naukkarinen sekä Jukka-Pekka Kauppi miesten kaksikossa. Samana vuonna Karppinen ja Naukkarinen voittivat EM-hopeaa sekakaksikossa ja Karppinen EM-pronssia yksikössä.
Ylistaron urheilupuiston pesäpallostadion

| Ravintola Taro -areena |
| --- | --- |

Rakennuksen tiedot
Sijainti:  Ruuskalantie 62 61400 Ylistaro
Koordinaatit:  62°57′20″N, 22°32′05″E
Omistaja:  Seinäjoen kaupunki
Kenttä:  hiekkatekonurmi
Käyttäjät
 Pesäpallo:   Ylistaron Kilpa-Veljet (1996-) 
Lisää rakennusartikkeleitaArkkitehtuurin teemasivulla
Ravintola Taro -areena (Ylistaron Urheilupuiston pesäpallostadion) on Seinäjoen Ylistarossa sijaitseva pesäpallostadion. Areenan katsomoon mahtuu noin 200 katsojaa. Areena tunnettiin kesästä 2009 eteenpäin hetken nimellä Luoman Areena, joka tuli Ylistaron Kilpa-Veljien (YK-V) silloisen pääsponsorin, Luoman Oy:n, nimestä.
Urheilupuiston pesäpallostadionilla ei ollut liki kymmeneen vuoteen sponsorinimeä, mutta helmikuussa 2019 solmitun yhteistyösopimuksen mukaan nimi muuttuu Ravintola Taro -areenaksi, YK-V:n pesäpallojaoston laajentaessa yhteistyötään ylistarolaisen Ravintola Taron kanssa. YK-V pelaa areenalla pesäpallon kotiottelunsa.
Historia

Uuden kentän rakentamista suunniteltiin Ylistarossa 1990-luvun alussa, kun kenttätilanne kävi huonoksi. Hanhiniemen kentällä ei ollut katsomoita eikä sosiaalitiloja. Myös tie kulki liian lähellä. Kunnanvaltuusto kuitenkin jäädytti suunnitelmat. Uusi kenttä rakennettiin urheilupuistoon vasta vuonna 1996. Pelikuntoinen se ei kuitenkaan sillä kaudella ollut, mutta YK-V pääsi aloittamaan kauden 1997 uudella kentällä. YK-V oli huojentunut, kun olosuhteet oli saatu kuntoon kymmenen vuoden taistelun jälkeen.[lähde? ]
Kentän avausottelu oli 10. toukokuuta pelattu YK-V:n ja Koskenkorvan Urheilijoiden välinen näytösottelu. Tiilimurskalla pelattu ottelu päättyi Koskenkorvan 0–2 voittoon. Nykyinen katsomo kentälle tuli vuonna 2005.
Siitäselvennä oli puhuttu jo monen vuoden ajan. Tuolloin Ylistaron kunta oli varannut 4 450 euron määrärahan katsomon rakentamiseen. Se käytettiin kokonaan rakennustarvikkeisiin ja olemassa olleiden rakennelmien korjaukseen ja muutoksiin. Katsomon piirustukset suunnitteli Keijo Kitinoja. Rakentamisen yhteydessä sivussa ollut toimitsijakoppi siirrettiin suoraan kotipesän taakse ja sitä nostettiin. Samalla tuli varastotilaa. Penkkirivit rakennettiin kiinteästi kopin ympärille kymmenen metrin päähän kotipesän kaaresta. Lisäksi katsomon eteen tuli suojaava turva-aita, johon voitiin sijoittaa sponsorimainoksia. Myös vaihtopenkit ja kioski uusittiin. Työ tehtiin vapaaehtoistyönä, jota johti timpuriryhmä. Mukana olivat kuitenkin myös Ylistaron Konepaja Oy ja Koneurakointi Veljekset Luoma.
Katsomon rakentaminen alkoi huhtikuussa, ja sen vihki käyttöön 12. kesäkuuta kunnanjohtaja Juha Luukko. Tuolloin pelattiin myös uuden stadionin avausottelu YK-V:n ja Evijärven välillä. Hiekkatekonurmen kenttä sai keväällä 2008. Tätä ennen kenttä oli tiilimurskaa, ja vain kotipesässä oli tekonurmi.
Tekonurmen teosta tarjouksen kunnalle teki kolme yritystä ja lopulta sen sai tehtäväkseen Aaba Kotikentät osakeyhtiö. Tekonurmen veroton hinta oli 75 684 euroa. Kenttäremontti tapahtui toukokuussa. Uuden kentän avauspeli YK-V–Kempele pelattiin 25. toukokuuta parinsadan katsojan edessä. Uudella tekonurmella nähtiinkin myös Superpesistä, kun Ylihärmän Pesis-Junkkarien naiset aloittivat kauden Ylistarossa. Ottelua Kirittäriä vastaan oli katsomassa peräti 317 katsojaa.
Risto Jaakkola

Risto Jaakkola (3. huhtikuuta 1941 Tampere – 30. huhtikuuta 2015 Katajanokka, Helsinki) oli suomalainen lainsäädäntöneuvos ja valtiotieteen lisensiaatti. Jaakkola kuoli 30. huhtikuuta 2015 74-vuotiaana sairauskohtaukseen.
Rie Yamaki

| Henkilötiedot |
| --- | --- | --- |
Koko nimi: Rie Yamaki
Syntymäaika: 2. lokakuuta 1975 (ikä 49)
Syntymäpaikka: Chiba, Japani
Kansalaisuus:  Japani
Pelipaikka: Puolustaja
Pituus: 164 cm
Seurat
| Vuodet | Seura | O (M) |
| 1989–1993 1994–1998 1999–2002 2003–2004 | Nissan FC Nikko Securities Dream Ladies Frankfurt Ohara Gakuen JaSRA | 75 (10) 80 (10)  33 (10) |
Maajoukkue
| 1993–1999 | Japani | 50 (3) |
 Seurajoukkueuran tilastot kattavat vain kansalliset sarjat.
Rie Yamaki (jap. 山木 里恵, Yamaki Rie; s. 2. lokakuuta 1975 Chiba) on japanilainen entinen jalkapalloilija.
Jalkapallomaajoukkue

Yamaki debytoi Japanin maajoukkueessa joulukuussa 1993. Hän kuului Japanin joukkueeseen myös MM-kilpailuissa 1995, 1999 ja kesäolympialaisissa 1996. Hän on pelannut 50 maaottelua ja tehnyt niissä kolme maalia.
¡Uno!

| ¡Uno! Green Day |
| --- | --- | --- |

Studioalbumin tiedot
 Äänitetty : Helmi-kesäkuussa 2012 Jingletown Studiossa Oaklandissa, Kaliforniassa
 Julkaistu: 24. syyskuuta 2012
 Tuottaja(t): Rob Cavallo, Green Day
 Tyylilaji: voimapop, pop-punk, punk
 Kesto: 41.44
 Levy-yhtiö: Reprise Records
Listasijoitukset
  Suomen virallinen lista: 4.
Green Dayn muut julkaisut
| Awesome as Fuck 2011 | ¡Uno! 2012 | ¡Dos! 2012 |
¡Uno! on Green Dayn yhdeksäs studioalbumi, joka julkaistiin 25. syyskuuta 2012. Se on ensimmäinen kolmen albumin trilogiasta (¡Uno! ¡Dos! ¡Tré!), jotka julkaistiin 21. syyskuuta 2012, Green Day aloitti uuden materiaalin nauhoittamisen ystävänpäivänä 14. helmikuuta 2012. Ensimmäinen single "Oh Love" julkaistiin 16. heinäkuuta 2012. Albumista on tehty traileri YouTubeen, jossa näkyy albumin kansi. Albumin kappalelista julkaistiin 26. kesäkuuta 2012.
Tausta ja nauhoitus

Billie Joe Armstrong kertoi virallisella Twitter-profiilillaan, että bändi alkoi nauhoittaa uutta albumia 14.2.2012. 11.4.2012 bändi kertoi nauhoittavansa kolmen albumin trilogian (¡Uno! ¡Dos! ¡Tré!). Jokaisessa kappaleessa on voimaa ja energiaa ja se tuo Green Dayn suositulle tasolle. Albumien tuottajana toimii bändin pitkäaikainen tuottaja Rob Cavallo, joka on tuottanut Dookien, Insomniacin, Nimrodin ja American Idiotin.
Musiikki

Kun Billie Joe Armstrongia haastateltiin Rolling Stonessa, Armstrong totesi että heidän uusi albumi olisi erilainen kuin American Idiot ja 21st Century Breakdown. Olisi enemmän poppia AC/DCn ja aiemman Beatlesin väliltä. Hän myös lisäsi, että muutama kappale albumilta kuulostaisi garage rockilta ja tanssimusiikilta. Armstrongin mukaan kappale nimeltään "Kill the DJ" olisi lähellä "Straight-up tanssimusiikkia" ja "four-on-the-floor rhythmiä", jota bändi ei ole koskaan tehnyt ennen.
25.6.2012 bändi kertoi, että albumin ensimmäinen single "Oh Love" julkaistaan 16.7.2012